钦定古今图书集成/明伦汇编/氏族典/第502卷 > 陆贽
## 钦定古今图书集成/明伦汇编/氏族典/第502卷 > 陆贽

按《唐书陆贽传》：“贽字敬舆，苏州嘉兴人。十八第进士，
中博学宏辞，调郑尉，迁监察御史。帝在东宫，闻其名，
召为翰林学士。从狩奉天，机务填总，远近调发，奏请
报下。书诏日数百，皆周尽事情。以劳迁谏议大夫，仍
为学士。贽孤立一意，为左右沮短，又言无所回讳，阴
失帝意。还京，但为中书舍人，以丧解官。服除，权知兵”
部侍郎，复召为学士。七年，知贡举。明年，以中书侍郎
同中书门下平章事。帝用裴延龄，贽苦谏，帝不怿，以
太子宾客罢。延龄谗短百绪，帝怒，欲诛贽，赖阳城等
论辨，乃贬忠州别驾。顺宗立，召还，诏未至，卒，年五十
二。赠兵部尚书，谥曰宣。贽小心精洁，未尝有过，大议
居中参裁，时号为“内相。”